cyanic-selkie/wikianc huggingface dataset:
वाच मी (बेला थोर्न र जेन्डेयाको गीत)
"वाच मी" अमेरिकी गायिका बेला थोर्न र जेन्डेयाद्वारा प्रस्तुत गाइएको गीत हो। यो बेन चार्ल्स, आरोन हार्मन, र जिम वेस द्वारा उत्पादन गरिएको थियो, जसले शेक इट अप: ब्रेक इट डाउन (२०११) को लागि सह-लेखेका थिए, जुन डिज्नी च्यानल टेलिभिजन शृङ्खला, शेक इट अपको साउन्डट्र्याक हो। यो एकल रूपमा जून २१, २०११ मा वाल्ट डिज्नी रेकर्ड्स मार्फत जारी गरिएको थियो। म्यूजिकली रूपमा, एक नृत्य-पप र किशोर पप गीत जुन क्लब-उन्मुख बीटमा चल्दछ। मार्गरेट डुरान्टेद्वारा गाएको गीतको मूल संस्करण, र ध्वनि ट्र्याकमा पनि समावेश छ।
हेल बेरी
अभिनेत्री बन्नु पूर्व उनी मोडलिङबाट आफ्नो करियरको सुरुवात गरेकी थिइन् । उनले विभिन्न सौन्दर्य प्रतियोगितामा भाग समेत लिएकी थिइन् जस मध्ये मिस युएसएमा पहिलो रनर अप र सन् १९८६ को मिस वर्ल्डमा छैटौ स्थान प्राप्त गरेकी थिइन् ।
सेलेना गोमेज
सेलेना मारी गोमेज (जन्म: जुलाई २२, १९९२) एक अमेरिकी गायिका, अभिनेत्री र निर्मात्री हुन्। गोमेजले बालबालिकाहरूको लागि बनाइएको टेलिभिजन शृङ्खला बार्नी एन्ड फ्रेन्ड्स (२००२–२००४) मा आफ्नो अभिनय करियर सुरु गरेकी थिइन्। किशोरावस्थामा, उनी डिज्नी च्यानलको टेलिभिजन शृङ्खला विजार्ड्स अफ वेभर्ली प्लेस (२००७–२०१२) मा एलेक्स रुसोको रूपमा अभिनय गरेर प्रख्यात भएकी थिइन्। उनको टेलिभिजन करियरको साथसाथै, गोमेज एनदर सिन्ड्रेला स्टोरी (२००८),प्रिन्सेस प्रोटेक्सन प्रोग्राम (२००९), विजार्ड्स अफ वेभर्ली प्लेस: द मुभी (२००९), रमोना एन्ड बिजस (२०१०), मोन्टे कार्लो (२०११), स्प्रिङ ब्रेकर्स (२०११), नेबर्स २: सोरोरिटी राइजिङ (२०१६), द डेड डोन्ट डाइ (२०१९), र अ रेनी डे इन न्युयोर्क (२०१९) चलचित्रहरूमा देखा परेकी थिइन्।
उनको पूर्व ब्यान्ड सेलेना गोमेज एन्ड द सिनसँग उनले ब्यान्डको प्रकाशित एलबमहरू मध्ये, किस एन्ड टेल (२००९), अ इअर्स विथआउट रेन (२०१०) र ह्वेन द सन गोज डाउन (२०११) लाई बिलबोर्ड २०० चार्टको शीर्ष १० मा पुगाउन सफल भएका थिए। एकल कलाकारको रूपमा, उनका दुईवटा एल्बमहरू स्टार्स डान्स (२०१३) र रिभाइभल (२०१५) बिलबोर्ड २०० को शीर्ष स्थानमा पुगेका थिए। उनका प्रकाशित गीतहरू मध्ये "कम एन्ड गेट इट", "द हट वान्ट्स ह्वाट इट वान्ट्स", "गुड फर यु", "सेम वल्ड लभ", "हेन्ड्स टु माइसेल्फ", चार्लि पुथसँग "वि डन्ट टक एनिमोर", र काइगोसँग "इट एन्ट मी" लगायतका ७ वटा गीतहरू बिलबोर्ड हट १००को शीर्ष १० मा पुग्न सफल भएका थिए। बिलबोर्डको एक प्रतिवेदन अनुसार, सेलेना गोमेजले ७ मिलियन भन्दा बढी एल्बमहरू र २२ मिलियन भन्दा बढी एकल गीतहरू बिक्री गरिसकेकी छिन्।
पाकिस्तान दूरसञ्चार कम्पनी लिमिटेड
पाकिस्तान दूरसञ्चार कम्पनी लिमिटेड वा सामान्य तया पीटीसीएल पाकिस्तानको राष्ट्रिय दूरसञ्चार कम्पनी हो ।  पीटीसीएलले राष्ट्रव्यापी रूपमा टेलिफोन र इन्टरनेट सेवा प्रदान गर्दछ र तेलेनर र चीन मोबाइल सहित दर्जनौ दूरसञ्चार देशमा भित्रिए पनि देशको दूरसञ्चार पूर्वाधारको लागि यो मेरुदण्ड मानिएको छ । निगमले देशभरको लगभग २००० टेलिफोन  बिनिमय प्रबन्ध गर्दछ र सञ्चालन गर्दछ जसले सबैभन्दा ठूलो निश्चिति-लाइन नेटवर्क प्रदान गरेको छ । डाटा र अरू सेवाहरू जस्तै जीएसएम, एचएसपीए, सीडीएमए, एलटीई, ब्रोडब्यान्ड इन्टरनेट, आईपीटीभि, र थोकहरू यसको व्यापारको एक प्रमुख भाग हो । यो एक राज्यको पुर्ण स्वामित्वमा रहेको निगम थियोे तर पीटीएलको शेयर ६२% मा घटेको थियो, जब २६% शेयर इतिसलात दूरसञ्चारलाई बिक्री गरेको थियो र बाँकी १२% सामान्री जनताहरूको नियन्त्रणमा रहेकोे छ । ६२% शेयरहरू अझै पनि पाकिस्तान सरकारको स्वामित्वमा रहेको छ ।
इतिहास
१९४९ मा पोष्ट र टेलिग्राफ विभागको सुरुवात र १९६२ मा पाकिस्तान टेलिफोन र टेलीग्राफ विभागको स्थापनाबाट पीटीसीएल पाकिस्तानमा दूरसञ्चारको प्रमुख प्रदायक बनेको छ ।
पाकिस्तान दूरसञ्चार निगम (पीटीसी) ले पाकिस्तान दूरसञ्चार निगम ऐन १९८० को अनुसार पाकिस्तान टेलीफोन र टेलीग्राफ विभागले सञ्चालन र कार्यभार लिने गरेको छ ।
पीटीसीएलले क्रमश २००१ मा यूफोन र पाकनेटको नाममा यसको मोबाइल र डेटा सहायक कम्पनीका सेवाहरूको रूपमा सञ्चालन गरेको थियो । कुनैपनि ब्रान्डहरूले यसको प्रतियोगितामा शीर्ष स्थान हासिल गर्न सकेको थिएन । हालै, तथापि, यूयनले सेलुलर क्षेत्रमा आफ्नो शेयर बजार बढाएको थियो । पीटीसीएलद्वारा शुरू भएको हालैका डीएसएल सेवाहरूले नयाँ ब्रान्डको नाममा परिचय पाएको छ र सेवाको संचालनलाई प्रत्यक्ष रूपमा पीटीसीएलले पर्यवेक्षण गरेको छ ।
२००५ मा, पाकिस्तान सरकारले यस कम्पनीको २६ प्रतिशत केहि निजी निगममा बेच्ने निर्णय गरेको थियो । पीटीसीएलको निजीकरणको लागि बोलपत्र प्रक्रियामा तीन सहभागी थिए । इतिसलात, एक अबू धबी कम्पनी बोलीमा ठूलो भागमा शेयर प्राप्त गर्न सक्षम थियो । निगमलाई निजीकरण गर्ने योजनाको सबैतिर स्वागत गरिएको थिएन देशभरका विरोधाभासहरू र पीटीसीएलका कार्यकर्ताहरूले आक्रमण गरेका थिए । तिनीहरूले संस्थाका फोन लाइनहरू जस्तै लाहोरमा अवस्थित पञ्जाब विश्वविद्यालयको साथ सार्वजनिक क्षेत्रका संस्थाहरू समेत अवरोध गरेका थिए । कार्यकर्ताहरूको तलबमा ३०% ले वृद्धि भएपछि सरकार र कर्मचारीहरू बीचको विवाद समाप्त भएको थियो ।
कम्पनी प्रोफाइल
पीटीसीएल पाकिस्तानमा सबैभन्दा ठूलो दूरसञ्चार प्रदायक हो । पीटीसीएल देशमा सबैभन्दा ठूलो सीडीएमए अपरेटरको रूपमा पनि रहेको छ जुन ०.८ मिलियन भि-फोनका ग्राहकहरू रहेका छन् ।
गुरु रन्धावा
गुरु रन्धावा (ਗੁਰੁ ਰੰਧਾਵਾ; जन्म अगस्त ३०, १९९१) पञ्जाबको गुरदासपुर जिल्लामा बसोवास गर्ने एक पञ्जाबी गायक र गीत लेखक हुन्। रन्धावा हाई रेटेड गबरु,सुट,यार मोड दो,पाटोला र फ्यासन आदि इत्यादीजस्ता ट्रयाकका लागि प्रसिद्ध छन्। उनी आइपिएलको समुद्घाटन समारोहमा र अन्य धेरैजसो राष्ट्रिय तथा अन्तर्राष्ट्रिय प्रतिष्ठित मञ्चमा गीत गाइसकेका छन्।   उनी हालसालमा नै आफ्नो बलिउड गायन डेब्युट, चलचित्र हिन्दी मिडियम मार्फत गरेका छन्।.
सुशील श्रेष्ठ
सुशील श्रेष्ठ नेपालि चलचित्र क्षेत्रका एक चर्चित अभिनेता हुन् । उनले चर्चित चलचित्र होस्टेल रिटर्न्सबाट नेपाली चलचित्र क्षेत्रमा प्रवेश गरेका हुन् ।
दिपकराज जोशी
दिपकराज जोशी नेपालको सर्वोच्च अदालतको न्यायाधीश थिए । उनी वि.सं. २०७४ चैत ५ मा नेपालको सर्वोच्च अदालतको कायममुकायम प्रधानन्यायाधीश भएका थिए। उनलाई संवैधानिक परिषद्ले वि.सं. २०७५ जेठ २९ मा सर्वोच्च अदालतको प्रधान न्यायाधीशको रूपमा सिफारिस गरेको थियो। उनलाई वि.सं. २०७५ साउन १८ मा संसदीय सुनुवाईको विशेष समितिले सर्वोच्च अदालतको प्रधान न्यायाधीशको लागि अस्वीकार गरेको थियो।
रिप्ले (जेन्डेयाको गीत)
"रिप्ले" अमेरिकी गायिका जेन्डेयाको गीत हो, जुन उनको स्व-शीर्षक पहिलो स्टुडियो एल्बम, जेन्डेया (२०१३) को हो। यो गीत १२ जुलाई २०१३ मा प्रिमियर भएपछि, हलिउड रेकर्ड्सको मार्फत यस एल्बमको प्रमुख एकलको रूपमा १६ जुलाई २०१३ मा रिलिज गरिएको थियो। गीत मिक शुल्त्स, टिफनी फ्रेड र पल फेमसको सहयोगमा जेन्डेयाद्वारा लेखिएको थियो। जबकि गीतको निर्माण मिक शुल्त्सद्वारा ह्यान्डल गरिएको थियो। म्यूजिकली रूपमा, "रिप्ले" एक इलेक्ट्रो-आर एण्ड बी गीत हो।
फाइट ब्याक: फर द सेक
फाइट ब्याक: फर द सेक अफ द पिपल, फर द सेक अफ द ल्यान्ड, अकोमा पुएब्लोका नामांकित सदस्य सिमोन जे. ओर्टिज द्वारा 1980 को कविता संग्रह हो। मूल संस्करणले पुस्तकलाई 1680 को पुएब्लो विद्रोहको 300 वर्षको वार्षिकोत्सवमा समर्पित गरेको थियो। जबकि पुस्तक राजनीतिक छ, यसलाई प्रायः आलोचकहरूले बेवास्ता गर्छन्।
दीपककुमार कार्की
दीपककुमार कार्की एक नेपाली न्यायाधीश हुन्। उनी हाल नेपालको सर्वोच्च अदालतको न्यायधीशको रूपमा कार्यरत छन्।
अर्जुन पुरस्कार
अर्जुन पुरस्कार भारतीय खेलाडीहरूका लागि दिइने एक पुरस्कार हो । यो पुरस्कार हरेक वर्ष खेलकुद क्षेत्रमा उत्कृष्ट प्रदर्शनी गर्ने जा योगदान गर्ने खेलाडीहरूलाई भारत सरकार द्वारा प्रदान गरिन्छ । यस पुरस्कारको स्थापन अथवा सुरुवात सन् १९६१बाट भएको थियो । यस पुरस्कार अन्तर्गत नगद पाँच लाख भारतीय रूपैयाँ, अर्जुनको काश्य प्रतसमा र प्रशंसा पत्र प्रदान गरिन्छ ।
नम्रता श्रेष्ठ (मोडल)
नम्रता श्रेष्ठ एक नेपाली मोडल र मिस नेपाल वर्ल्ड २०२० हुन्।
लाजिम्पाट
लाजिम्पाट काठमाडौँको एक आवासिय क्षेत्र हो । दुईसय वर्षअघिको 'पाँडेथली ' आज लाजिम्पाटको नामले सुप्रसिद्ध छ। थापाहरू बस्ने क्षेत्रलाई 'थापाथली' भने झैं त्यस इलाकामा केही पाँडेहरू बसोबास गर्ने हुनाले त्यसलाई पाँडेथली या पाँडेगाउँ भनिन्थ्यो । यो नारायणहिटी राजदरबारको नजिक छ र विभिन्न होटल, दुतावासको अवस्थितिले परिचित छ । लाजिम्पाट दरबार यही रहेको छ जुन अहिले होटल शंकरमा परिणत भएको छ ।
लाजिम्पाटको एक सिमा ठमेलसँग जोडिएको छ भने अर्को तिर प्रधानमन्त्रि, प्रधानन्यायधिश र सभामुखको आवास रहेको बालुवाटार क्षेत्र छ ।
सत्यमोहन जोशीको राय
संस्कृतको ‘राजपत्तन’ (राजधानी) अपभ्रंश भएर लाजिम्पाट भएको हो ।
एरन विन्सर लेभी
एरन विन्सर लेभी (जन्म: २७ डिसेम्बर १९८५) एक अमेरिकी उद्यमी हुन्। ) उनी बादल कम्पनी बक्सका सह-संस्थापक तथा प्रमुख कार्यकारी अधिकृत हुन्।
प्रारम्भिक जीवन तथा शिक्षा
एरन लेभी सियाटलको सानो सहर, वासिङ्टनको मेसर टापूबाट आएका यहूदी परिवारमा जन्मेका थिए। उनका अभिभावक बेन र क्यारिन लेभी हुन्। लेभी बादल भण्डारण कम्पनी बक्स सुरु गर्नका लागि सन् २००५ मा अनुपस्थितिको बिदा लिनु भन्दा पूर्व दक्षिणी क्यालिफोर्निया विश्वविद्यालयमा उपस्थिति जनाएका थिए।
कार्यकाल
लेभी र स्मिथले अप्रिल २००५ मा बक्सलाई आधिकारिक रूपमा सुरुवात गरेका थिए। उनीहरूले कम्पनीको सञ्चालन मर्सर टापूमा स्मिथका अभिभावकको घर बाहिर गरेका थिए। चाँडै, तिनीहरूले कम्पनी बर्कले, क्यालिफोर्निया  सारेका थिए। लेभी र स्मिथले पहिलो पटक टेक्ससका अरबपति मार्क क्युवानबाट बक्सको लागि लगानीको सुरक्षित गरेका थिए।
सन् २०१४ सम्म, बक्सले फर्च्युन ५०० का ४०% कम्पनीहरूले बक्सका ग्राहकहरूलाई भुक्तान गरिरहेको बताएको थियो। यस कम्पनीको मुख्यालय रेडउड सहरमा रहेको छ र एण्ड्रिसन होरोविट्ज, बेसेमर भेञ्चर्स पार्टनर्स, ड्रापर फिसर युर्भेट्सन, जनरल एटलनण्टिक, मेरिटेक क्यापिटल पार्टनर, न्यू इण्टरप्राइज एसोसिएट्स, युएस भेञ्चर पार्टनर्स र सेल्सफोर्स डटकम लगायतका धेरै उद्यम पूँजी कम्पनीहरू र लगानीकर्ताहरूले यसलाई समर्थन गरेका थिए।  मार्च २०१४ मा कम्पनीले न्यु योर्क सेयर बजारमा प्रारम्भिक सार्वजनिक प्रस्ताव लागि दर्ता गरेको थियो। बजारमा भएको उतार चढावका कारण आफ्नो प्रारम्भिक सार्वजनिक प्रस्ताव कम्पनीले २३ जनवरी २०१५ सम्म चलाएको थियो।
लेखन क्षेत्रमा योगदान
लेभीले फर्च्युन ब्रेनष्टर्म टेक, ड्रिमफोर्स, लेवेब, आरएसए, मोबाइलबिट, गिगाओम ष्ट्रक्चर, टेकक्रञ्च डिस्रप्ट र डेमो जस्ता उद्योग कार्यक्रमहरूमा आफ्ना भनाईहरू प्रस्तुत गरिसकेका छन्। उनले विभिन्न प्रकाशनहरू जस्तै द वासिङ्टन पोस्ट, सिएनएन डटकम, लस एञ्जलस टाइम्स, फर्च्युन, फोर्ब्स, जेडडिनेट र फाष्ट कम्पनीहरूका लागि प्रविधि उद्योगमा नवप्रवर्तन सम्बन्धी लेखहरू पनि लेखेका छन्।
हृदयेन्द्र शाह
हृदयेन्द्र शाह (जन्म: २०५९ साउन १४ ) नेपाली शाही राजपरिवारको सदस्य हुन् । हृदयेन्द्रको जन्म काठमाडौं नारायणहिटी राजदरबारमा युवराज पारस वीर विक्रम शाह देव, र युवराज्ञी हिमानी राज्य लक्ष्मीदेवी शाह को सन्तानको रुपमा भएको थियो। तत्कालीन श्री ५ ज्ञानेन्द्रबाट उनलाई जन्मेकै दिन श्री ५ नवयुवराजधिराज घोषित गरिएको थियो भने २०५९ साउन २४ मा उनलाई हृदयेन्द्र वीर विक्रम शाहदेव नामाकरण गरिएको थियो।
उनलाई नवयुवराज घोषणा गरेपनि २०६३ मा पनर्स्थापित संसदले राजाको उत्तराधिकारी सम्बन्धी कानुनमा संशोधन गरेपछी उनी शाही सिंहासनको रोलमा दोस्रो स्थानमा रहेका थिए। २०६५ जेठ १५ मा राजतन्त्र आधिकारिक रूपमा समाप्त भयो। राजतन्त्रको अन्त्य नभएसम्म उनलाई नेपालमा नवयुवराज भनेर चिनिन्थ्यो।
उनका हजुरबुवा ज्ञानेन्द्र वीर विक्रम शाह देव नेपालका पूर्व माहाराज हुन् र उनको हजुरआमा रानी कोमल राज्य लक्ष्मीदेवी शाह राणा राजवंशका सदस्य हुन् । आमाको तर्फबाट उनको सिकरको भारतीय रियासत परिवारमा पनि सम्बन्ध छ, जुन शेखावत कुलको हो।
नेपाल समाजवादी पार्टी
नेपाल समाजवादी पार्टी नेपालको एक राजनीतिक दल हो। यो एक लोकतांत्रिक समाजवाद मा अधरत दल हो र समावेशि-समाजवाद लाई आफ्नो मूल सिद्धान्त का रूपमा लिन्छ। यस दल्को नेतृत्व पूर्वप्रधानमन्त्री डा बाबुराम भट्टराईले गर्दछन ।
मष्टो देवता
मष्टो देवता  कुलपूजालाई देवाली भन्दछन् । मष्टो दुई थरका छन् दुधे मष्टलाई बलि हुँदैन भने अन्य मष्टलाई बलि गरिन्छ। दुधेमष्ट बाहेक अन्य मष्टको कुलपूजामा बोकाको वलि चडाईन्छ । कुलधामीले बोकाको भोग (रगत) खान्दछन् । बोकालाई काटेर बोका तथा भेडालाई अंगालोमा राखेर आलो पालो रगत पिउदै मुल धामी मण्डल परिक्रमा गर्छन् । सेतो वस्त्रको पहिरन लगाएका १२ भाइ मष्टाका धामीहरू हातमा चौरी गाईको पुच्छर (चम्मर), घण्ट, धजा समाती भाइ मष्टाका नामहरु उच्चारण गर्दै बाजाको तालमा आँगनमा खेल लगाउँदै नाँच्ने गर्दछन् । यही क्रममा पूजा भनेर वलि गरिदै गरेका वोकाहरूको रगत पिउदा तिनको त्यो सेतो वस्त्र रगतले भिजेर रातो हुन्छ । धामीको टाउकोमा वलि गरिएको बोकाको रगत छर्कने गर्दा धामी खुशी हुन्छ । वलिको बोका काट्नेलाइ धामीले धाप दिन्छ । बोका काटेपछि त्यसको खुन पिउदै उफ्रदै नाँच्दै धामीले मण्डव परिक्रमा गर्दै गरेको दृष्य देखिन्छ । वलि गरिएको बोकाको मासु त्यहाँ गएकाहरु प्रसाद भनेर सबै बाँडेर खाने गर्दछन् । यस पूजामा नौ वहिनी मालिका, बाह्भाइ मष्टा अठार डाईनी मसानी भूत पिचासको पूजा हुन्छ । नरवलिको स्थानमा नरवलि नगरेर त्यहाँ नरिवल वलि गर्ने चलन छ । नरिवल मूल देवताको मण्डवको ढोकाम लगेर काट्ने गरिन्छ ।
पुजा हुने समय
मष्टो पूजा मुख्य तया वैशाख पुर्णिमा, वैशाख चर्तुदशी,जेठ पुर्णिमा, मंसिर पुर्णिमा ,पौष पुर्णिमा  र भाद्र अनन्ते चतुर्दशी भाद्र पुर्णिमाको सेरोफेरोमा गर्दछन् । तीन तीन वर्षको अन्तरमा गरिने कुलपुजामा कुलका सबैको जमघट हुने चलन छ । कुलदेवता पूज्ने तान्त्रिक चलन पूरानै देखा पर्दछ ।
मष्टलाई विभिन्न सम्प्रदायका मानीसहरुले मान्दै आएका छन । यी मस्टो १२ भाई र नवदुर्गा भवानी ९ वहिनी भनीन्छ, १२ भाइ मस्टोहरु भनिएता पनि कहिलेकाही १३ वटा नाम पनि निस्कन्छन । प्राचीन ग्रन्थ अनुसार १२ भाइ मष्टा/मष्टोहरुको नाम: १. थार्पु मष्टा [थार्प मष्टा, खापर द्यौ ( दैव )] २. बाविरामष्टा ३. क्वामष्टा ४. बुडुमष्टा ५. कालाशीलामष्टा ६. दुग्धशीलामष्टा ७. मटेश्वरमष्टा ८. छान्नामष्टा ९. काँडामष्टा १०. विनायकमष्टा ११. तलिगोठीमष्टा १२. लिउदीमष्टा
चलनचल्तीको प्रचलनमा रहेका १५ मष्टो देखिन्छन् । ठाउँ बिषेसले तिनीहरुको नाउ र संख्या फरक पर्न जान्छ । जुन देहाय बमोजिम छन् : (१) बुढ़मष्टो (२) कालामष्टो (३) बॉममष्टो (४) थापामष्टो (५) वाबिरामष्टो (६) लिउडीमष्टो (७) कामलमष्टो (८) सिममष्टो (९) रुमालमष्टो (१०) ढंडारमष्टो (११) दुसापानीमष्टो (१२) डढीसितलमष्टो (१३) दारेमष्टो (१४) कुर्मीमष्टो (१५) आद्यमष्टो
मष्टो सम्बन्धमा इतिहासकार
कर्णाली प्रदेशमा मध्यकालीन डोटी राज्यका लेखक तथा नेपालका इतिहास विभाग निर्देशक डा. राजाराम सुवेदीका अनुसार कुलदेवता, मष्टो, भवानी, वराह, वन्दी गणका देवी देवता पूज्ने सबै खश हुन। आजकाल तागाधारण गर्ने क्षत्रियहरु ठकुरीहरु भारतीय राजपूत भएको दावा गर्दछन् । आजकालका ब्राह्मणहरु कान्यकुञ्ज र गौड देशका सपना देख्छन तर ती सबै खससंस्कृतिबाट पैदा भएका जाति हुन । नेपालका बाइसी चौवीसी राजाहरु र तिनका गुरु पुरोहितहरु पनि सोझै खशसँग सम्बन्धित छन् । प्रा.डा.सूर्यमणि अधिकारी, बाइसे राज्यको इतिहास पृष्ठ २७५ मा उल्लेख भए अनुसार बाइसे राज्यका शासकहरु ठकुरी परिवार आफ्नो पूर्खेउली भारतका राजपूतहरूसँग लगेर जोड्न खोज्दछन् तर उनीहरूको दावी सिद्ध गर्नसक्ने कुनै प्रमाण पाइएको छैन् । यसै पुस्तकको पृष्ठ २७४ मा के उल्लेख छ भने राजसत्ता प्राप्त गरेका खशहरूले पनि आफ्नोलाई ठकुरीको समकक्षमा स्थापित गरिसकेका थिए । खशहरूले राजालाई रिझाएर अथवा ब्राह्मण पूरोहितलाई दान दिएर जनै धारण गर्ने चलन पूर्वकालमा पनि थियो । यद्यपि प्रचलित छ । | नेपालका प्राय: जातहरु सबै खस हुन । तिनीहरु हिन्दूधर्मको सम्पर्कमा आउनु अघि शुद्र सरहका मतवाली थिए । हिन्दू परम्परामा आवद्ध हुनु अघि जनै लगाउँदैनथे, धामी धर्म मान्दथे बाह् मध्येका कुनै एक मष्टा र नौ भवानी लाई पुज्दथे । खस भनेको ब्राह्मणबाट खसेको भन्ने आजको धारणा पनि सत्य छैन । कारण खसभन्नाले त्यस जाति भित्र ब्राह्मण समेत पर्दछन् । कर्णाली अञ्चलमा अहिले पनि मतवाली क्षेत्री वा खशहरु छँदैछन् जसको थर आजका क्षेत्री, ठकुरी र ब्राह्मणसँग ठ्यामै मिल्दछन । पहिले मध्यकालमा यिनीहरु नै स–साना राज्य (ठकुराई) का राजा भएका वखत राज परिवार जति ठकुरी जाति तथा उनिहरुका भारदारहरु जति क्षेत्री जाति भएर आफुलाई खश जाति भन्दा उच्चकोटीका क्षेत्री ठान्न थालेकाहुन् । इतिहासकार तथा इतिहास खोजकर्ताहरुका यस्ता भनाई छन् | यी भनाईले गर्दा मष्टो देवता कुलदेवता मान्नेहरु पनि आफ्नो कुलदेवता मष्टो  होइन् भन्न सक्छन | डोटी क्षेत्रको बोगटान ,डडेल्धुरा बैतडी र दार्चुलामा मष्टा देवताको प्रभाव न्यून छ | भने डोटी सेतीनदी पूर्व, तेलेको लेक उत्तर, अछाम , बझांग ,बाजुरा ,कालिकोट सहित कर्णाली भेगमा मष्टा देवताको बिगबिगी छ | त्यहाँका  ठकुरी, ब्राहमण, छेत्री, वैश्य र दलित भनिनेहरुका कुलदेवता विभिन्न नामका मष्टा र मष्टा अन्तर्गतका स्त्रिरूपहरु  भेटिन्छन | कुमाऊबाट डोटी प्रवेशगर्ने कार्तिकेयपुरी कत्युरी नरेश वंशजसंग मष्टो देवता सम्बन्धित भेटिदैन तर जुम्ला दुल्लुबाट डोटी पाल राजा बिजय गर्ने जुम्लाको रैका मल्ल राजा का कुलदेवता बिभिना नामका मष्टो र मष्टासंग सम्बन्धित स्त्रिरूपहरु  छन् |
मष्ठ सम्बन्धी एक किंबदन्ति छ, प्राचिन कालमा जब जंगलबाट मानिसहरु घर बनाई बस्न थालेका थिए तब संसारमा खानेकुराको संकट सुरु हुन लाग्यो सबै अल्छि हुन थालेकोले जंगलमा गै खानेकुरा ल्याउन र पाउन धेरै दुख थियो,तेतिबेला खानेकुरा बचाउनको लागि संग संगै एउटा संस्कारको विकास भएको थियो बुढा बा आमालाई जंगल लगेर छोडिदिने...तेहि कुसंस्कार संगसंगै मष्ठ नाम गरेका एक बालक पनि हुर्किरहेका थिए जब मष्ठ १६ बहिनि भुवानि पछिका कान्छो एक्लो छोरा भएकोले १५,१६ बर्षको हुदा बाबा आमा निकै बुढा भएर थलिएर बसेका थिए,मष्ठलाई गाँउघरमा सबैले सल्लाह दिदै थिएकि तिम्रा बा आमालाई जंगल कहिले लिन्छौ?घरमा बुज्न खोज्दा बा ले भन्नुभयो हो बाबु संसारको रित यस्तै छ बुढा भएपछि तिमिहरुलाई हामि बोझ बन्छौ खानाको अनिकाल छ तिमिले एकदिन जंगल छोड्नै पर्छ....यो कुराले किसोर बालक मष्ठको मष्तिकमा ठुलो चोट पुग्छ उसलाई पचाउनै नसकिने पिडा आईलाग्छ तर पनि समाजको करकाप  कुसंस्कारको बाध्यताले उसले एकाविहानै नचाहादा नचाहदै बुवालाई डाँडाको जंगल लगेर एउटा कोटि ढुंगा बाट बनेको सानो थान मा छोडेर आउछ।उसलाई घर आईसकेपछि रोइ कराइ गर्छ तर पनि उसका कुरा कसैले सुन्ने पक्षमा छैनन,भोलि पल्ट गाउलेको आँखा छलेर लुकाउदै बा लाई खाना लगेर खुवाउछ बा ले धेरै अर्ति उपदेश दिएर घर पठाउछन,यसरि केहि दिन बितिसकेक हुन्छन तर एक दिन सँधै जस्तै खाना लगेर जाँदा उक्त कोटिमा मष्टका बाबा हुदैनन केवल उनले लगेको हतियार भाला आकारको लौरो(मौलो) बाहेक केहि हुदैन मष्टले यताउति हेर्दा राति भिषण आक्रमण भएजस्तो घटना स्थल देख्छन केहि रगतका थोपाहरु र बाघका रौ हरु र धस्सिएको जमिन च्यातिएका झारपातहरु...उनिले अनुमान लगाए बालाइ बाघले खाईसकेछ..तेतिबेलाको क्षण उनका लागि यति स्तब्ध भयोकि उनि अब वेहोस हुन मात्र बाँकि छ आँसुले वरपरको वातावरण हेर्न नि मुस्किल भैरहिको छ,....हत्त पत्त बाबाको हतियार समाउदै रगत झारपातले पुछ्दै छातिमा टाँसेर पश्चाताप मोडमा एकहोरो रोइरहन्छन एकटकले उभिएर मौनधारण सहित आँसु खसाउछन केहि समयपछि बाबाले छोडेर गएको अन्तिम चिनो लौरोलाई(मौलो) तेहि थान कुटिमा गाभेर पुजा गर्दै भन्छन वा ! ? तिम्रो आत्माले शान्ति पावस मलाई क्षमा गर्नु, सँधै मेरो रक्षा गर्नु रेखदेख गर्नु घरमा आउने राक्षसि सैतान बाट टाढा राख्नु म हरेक यहि समयमा तिमिलाई लिन आईरहेनेछु प्रसाद खान आउनु.....यस्तै भन्दै पतुर्दै काँप्दै बालाई ल्याएको खाना(प्रसाद) चढाएर घर फर्किएको दिन (पछि बनेको पात्रोमा) बैशाख चर्दर्शी हो भने बैशाख पुर्णिमाका दिन घरमा ल्याई बाबाको आत्मालाई भनारमा(घरको चोखो ठाँउ) पुजा गर्ने चलन चलिआएको कथन छ भने कार्तिक पुर्निमाको दिन आमाको अवसान भएको भन्ने किंबदन्ति छ
आइओएस १०
आइओएस १० एप्पल कम्पनीको आइफोनको अपरेटिङ सिस्टमको दशौँ संस्करण हो । यस अघि आइओएस ९ अपरेटिङ सिस्टम प्रयोगमा रहेको थियो। यो अपरेटिङ सिस्टमलाई एप्पल कम्पनीले आफ्नो वार्षिक कार्यक्रम डब्लुडब्लुडिसी २०१६ मा सार्वजनिक गरेको थियो। हाल यस अपरेटिङ सिस्टमको बिटा संस्करण २ सार्वजनिक गरिएको छ भने पूर्ण संस्करणलाई सेप्टेम्बर २०१६ मा सार्वजनिक गर्ने कम्पनीको योजना रहेको छ ।
भीटेन
प्रारम्भिक जीवन
भीटेनको पुर्खेउली घर रौतहट जिल्लामा रहेको छ। उनी घरको जेठो सन्तान वा जेठा छोरा हुन्। उनको उनी भन्दा साना दुई जना बहिनीहरू रहेको छ। पहिले उनका बाबाले उनलाई काम गर्नका लागि भनेर काठमाडौँ पठाएका थिए । त्यसपछि उनी काठमाडौँमा आफ्नो काकाको पेन्टिङ स्कुलमा पेन्टिङ सिकि त्यही काम गर्न लागेका थिए । पछि उनले त्यहाँ काम गर्दा-गर्दै र्याप गाउन थालेका थिए ।
साङ्गीतिक जीवन
यीनको आफ्नो पहिलो गीत ‘गरिबी...’ आफ्नो जीवनसँग पनि कहि हदसम्म नजिक रहेको बताउने गर्दछन्। उनको सामान्य किसिमको परिवार थियो, तर उनले काठमाडौँमा आज कमाउने, आजै खाने किसिमका धेरै मानिसहरू देखेँ पछि त्यहीँ हिसाबले उनले `गरिबी´ नामक गीत बनाएका थिए। यस्तै भीटेनले आफ्नो दोस्रो गीत `खलाँसी…´ भन्ने र्‍याप  आफ्नो भीटेन नाम राखिदिने साथीलाई नै समर्पित गरेर गाएका थिए। ।
२१ भाद्र
२१ भाद्र वा भाद्र २१ गते भदौ महिनाको एक्काइसौँ दिन हो ।
भीटेन
भीटेन नाम
उनको नाम समीर भए पनि भीटेन नाम भने गाउँमा साथीहरूले उनलाई बोलाउने नाम थियो । सुरूसुरूमा उनलाई यो नाम प्रति केही असहजता महसुस भए पनि पछि बनी पर्दै गएसी भने सहज भएको थियो । तसर्थ उनी नेपहपमा प्रवेश गरिसकेपछि भने उनको नामै भीटेन हुन पुगेको हो । आज उनको नाम समीर भन्दा भीटेनकै रूपबाट कयौं गुणा हिपहपको क्षेत्रमा चर्चित तथा लोकप्रिय रहेको छ ।
आक्रमण काण्ड
नेपालका चर्चित र्‍यापर भीटेनका असङ्ख्य समर्थकहरू भएपनि बेलाबेलामा उनका केहि साङ्गीतिक कार्यक्रममा उनी माथि विभिन्न प्रकारका दुर्ववहारहरू हुने गरेको छ। तनहुँ, चितवन तथा पोखरा केही साङ्गीतिक कार्यक्रमहरूमा उनी माथि आक्रमणको प्रयास भएको थियो। पोखरामा आयोजना भएको नव वर्ष २०१९ को एक कार्यक्रममा उनीलाइ ढुङ्गा तथा बत्तल प्रहार भएको थियो। तर उनी माथि ढुङ्गा प्रहार गर्न खोज्ने व्यक्तिलाई सीसी क्यामेरा फुटेजका आधारमा प्रहरीले नियन्त्रणमा लिएको थियो।
राकेश टिकैत
राकेश टिकैत (जन्म ४ जुन १९६९) भारतीय किसान युनियनका राष्ट्रिय प्रवक्ता हुन्, महेन्द्र सिंह टिकैतका दोस्रो छोरा, भाकियूका पूर्व अध्यक्ष हुन्।
२०२० मा, कृषि कानूनको बिरूद्धमा गाजीपुर सीमामा धरना प्रदर्शन बाट चर्चामा रहेका थिए।
जीवन परिचय
टिकैतले मेरठ विश्वविद्यालयबाट एमए डिग्री प्राप्त गरेका हुन र सन् १९९२ मा दिल्ली प्रहरीमा तत्कालीन उप-निरीक्षक रूपमामा कान्स्टेबुलको रूपमा सामेल भए, तर साल १९९३- १९९४ मा लाल किल्लामा किसानहरुको  विरोध प्रदर्शन को समयमा दिल्ली प्रहरी छोडिदिए र  भारतीय किसान युनियन (बीकेयू) को सदस्यको रूपमा विरोध सामेल भए।
सन् २०१८ मा, टिकैत हरिद्वार, उत्तराखण्ड (उत्तराखण्ड) देखि दिल्लीसम्म किसान क्रान्ति (क्रान्ति) यात्राको नेता थिए ।
विवाद र विरोध
मुजफ्फरनगरमा भएको ठूलो पञ्चायतमा उनले अल्लाह हु अकबर हर हर महादेवको नारा लगाएपछि उनको निकै आलोचना भएको थियो ।
भारतका भाजपा किसान नेता भानु प्रताप सिंहले राकेश टिकैतलाई बेइमान भनेका थिए । भानु प्रतापले राकेश टिकैत कांग्रेस पार्टीका दलाल भएकाले आन्दोलन गर्न पार्टीबाट पैसा लिने खुलासा गरेका थिए । उनले राकेशको देशका वास्तविक कृषकमा लोकप्रियता नभएको बताए । उनले दुईपटक चुनाव लडे र नराम्ररी पराजित भए । उनलाई देशका किसानले कहिल्यै पनि आफ्नो परोपकारी नेता मानेनन् । भानु प्रताप सिंहले राकेश टिकैत भारतीय किसान आन्दोलन (२०२०-२०२१) को कुनै समाधान नचाहने व्यक्ति भएको आरोप लगाए, किनभने तिनीहरूको आन्दोलन राजनीतिक रूपमा प्रेरित छ। तिनीहरूको आन्दोलन जति लामो हुन्छ, तिनीहरूले ठूलो पैसा पाउँछन्।
देशका किसानले राकेश टिकैतको सम्पत्तिको छानबिन गर्न सरकारसँग माग गरेका थिए । यस विषयमा केही न्युज च्यानलहरुले चकित पार्ने खुलासा गरेका छन् । उनको आम्दानीको तुलनामा असमान सम्पत्ति रहेको पाइएको थियो ।
सार्क शिखर सम्मेलनको सूची
यो सार्क शिखर सम्मेलनहरूको सूची हो । सार्कको बडापत्र अनुसार सार्क सदस्य राष्ट्रहरू प्रत्येक वर्ष मिल्न आवश्यक छ । तर सदस्य राष्ट्रहरूको बीचको विश्वासको सङ्कट मुख्यत भारत र पाकिस्तान बीचको; ले यसको शिखर सम्मेलन नियमित हुन सकेको छैन । सार्क राष्ट्रहरूमा
ललित साहित्य परिषद्
ललित साहित्य परिषद् रोल्पाको स्थापना २०५७ सालमा भएको हो । यसका स्थापक अध्यक्ष डी.बी. टुहुरो हुन् । यसले रोल्पा जिल्लामा विभिन्न साहित्यिक गतिविधिहरू सञ्चालन गर्दै आएको छ ।
प्रशान्त बिष्ट
प्रशान्त विष्ट नेपाली कांग्रेसका एक नेपाली राजनीतिज्ञ हुन्। विष्ट नेपालगन्ज उपमहानगरपालिकाका वर्तमान मेयर हुन्।
प्रिन्स अफ पर्सिया:द स्यान्ड अफ टाइम
प्रिन्स अफ पर्सिया:द स्यान्ड अफ टाइम ( Prince of Persia: The Sands of Time ) युबिसफ्टद्वारा प्रकाशित गरिएको थ्रीडी जेनेसन एक्शन रोमान्चक भिडियो गेम हो। यो सन् २००३ नोभेम्बर २१ मा सार्वजनिक गरिएको थियो र यो सन् १९८९ मा जोर्डन म्याकनरद्वारा बनाइएको प्रिन्स अफ पर्सिया भिडियो गेमको रिबुट हो ।।
प्रिन्स अफ पर्सिया:द स्यान्ड अफ टाइम युबिसफ्ट मटेरियलद्वारा सिर्जना गरिएको गेम हो र पुरानो श्रृखलाको पक्षलाई कायम गर्दै यसमा थ्रीडी जेनेरेसनमा स्तारीकृत गरिएको छ। स्यान्ड्स अफ टाइम लाई यसको दृश्य डिजाइन, राम्रो खेल प्रविधि, र उत्कृष्ट कथाको लागि प्रशंसा गरियो, र यसले धेरै पुरस्कारहरू जित्यो। यो  उत्कृष्ट १०० खेलहरूको सूचीमा पनि प्रवेश गर्न सफल भयो। यसको बिक्री सुरुमा केहि सुस्त थियो, तर अन्तमा यो व्यापारिक सफता हात पार्यो। यसको सफलता पछी यसको अर्को भाग प्रिन्स अफ पर्सिया: वारियर विदिनको बिकास गरियो जुन २००४ नोबेम्बरमा सार्वजनिक गरिएको थियो।
प्रहर
प्रहर हिन्दू धर्ममा कालगणनाको लागि प्रयोग गरिने समय मापन एकाई हो । दिन भरलाई आठ भागमा विभाजन गरेर चार प्रहरको दिन र चार प्रहरको रात मानिन्छ । साढे सात घडी अथवा तिन घण्टाको एक प्रहर हुन्छ । प्रहरहरू छुट्टाउँदा पहिलो प्रहर, दोश्रो प्रहर, तेस्रो र चौथो प्रहर भने छुट्टाईन्छ । हिन्दीमा दिनको बाह्र बजेको समयलाई दोपहर भनिन्छ । दोपहरको अर्थ दोस्रो प्रहर भन्ने हुन्छ ।
सञ्जय मिश्र
सञ्जय मिश्र (जन्म १९६३) उनी भारतीय चलचित्रका बहुचर्चित हास्य कलाकारका रूपमा जानिन्छन । उनी बलिउड तथा टेली भिजनको लागि काम गर्छन् । २०१५ मा उनले आँखो देखी फिल्म्का लागि सर्वश्रेष्ठ अभिनेतामा फिल्म फेयर क्रिटिक्स अवार्ड प्राप्त गरे ।
मारियो गोट्जे
मारियो गोट्जे (जन्म: ३ जुन १९९२) जर्मनी राष्ट्रिय फुटबल टिम र फुटबल क्लब बोरूसिया डर्टमन्डका आक्रामक मिडफिल्डर हुन् । नम्बर १० मा आफ्नो दमदार भूमिकाको अलावा, गोट्जे बैकल्पिक ९ (फल्स नाइन) का रूपमा र बायाँ वा दायाँ विङ्गरका रूपमा पनि खेल्न सक्षम मानिन्छन् ।
२००९ देखि २०१३ सम्म बोरूसिया डर्टमन्डका लागि खेलेका उनले  २०१०-११ बुन्डेसलिगा, २०११-१२ डिएफबी पोकल जिताएका थिए भने  २०१३ युइएफए च्याम्पियन्स लिग फाइनल सम्म टोलीलाई पुर्याएका थिए । अप्रिल २०१३ मा, €३७ मिलियन मा उनी बायर्न म्युनिख हानिएका थिए । यसले उनलाई मेसुट ओजिल पछीका सबभन्दा महँगा जर्मन फुटबलर बनायो ।
राष्ट्रिय टोलीमा मात्र १८ वर्षको उमेरमा सन् २०१० मा राष्ट्रिय टोलीबाट डेब्यु गरेका गोट्जेले २ प्रमुख अन्तराष्ट्रिय प्रतियोगितामा पनि सहभागिता जनाएका छन् । उनी जर्मन टोलीका सदस्य थिए जुन टोलीले यूइएफए यूरो २०१२मा सेमिफाइनल सम्मको यात्रा तय गरेको थियो भने २०१४ फिफा विश्वकप फाइनलमा उनले निर्णायक गोल गरेका थिए ।
खेल्ने तरिका
गोट्जे दाया विङ्ग, बाया विङ्ग, आक्रामक मध्यपंक्ति जहाँबाट पनि खेल्न सक्ने क्षमतावान खेलाडी हुन् । गोट्जेलाई विश्वका उत्कृष्ट युवा फुटबलरहरूमा गनिन्छ जसमा तीव्र वेग, तकनिकी कौसल, ड्रिब्लिङ कला, र प्लेमेकरको भुमिका राम्रोसँग निभाउन सक्ने खुबी छ । बोरूसिया डर्टमन्डमा जर्जेन क्लोपको प्रशिक्षणमा उनी टोलीको ४-२-३-१ संरचनामा फरक फरक भुमिकामा मैदानमा उत्रन्थे । जापानी प्लेमेकर सिन्जी कगावाको डर्टमन्ड सँगको करार अवधि सकिएपछी क्लोपले गोट्जेलाई २०१२-१३ सिजनका लागि आक्रामक मध्यपंक्ति को कमान सम्हाल्ने अवसर दिएका थिए । गोट्जेको प्रतिभालाई जोएचिम लो ले जर्मनी राष्ट्रिय टिममा फल्स ९ का रूपमा प्रयोग गरेका थिए ।
जर्मन फुटबल लेजेन्ड फ्रान्ज बेकेनबउरले गोट्जेलाई “जर्मन मेस्सी"को नाम दिएका थिए । सन् २०१० मा जर्मन फुटबल संघका तत्कालिन प्रबन्ध निर्देशक म्याथीअस सामरले भनेका थिए : "गोट्जे जर्मनीले पाएको हालसम्मकै उत्कृष्ट खेलाडी हुन्"।
रफ्तार (र्‍यापर)
दिलिन नायर (१६ नोभेम्बर १९८८) एक भारतीय र्‍यापर/ गायक हुन्। प्रायः उनी आफ्नो मञ्चका नाम रफ्तार वा आरएए नामले प्रसिद्ध छन्। उनी पहिला यो यो हनी सिंह द्वारा गठित शहरी संगीत समूह माफिया मुण्डेरका एक सदस्य थिए। उनी समूहबाट अलग भएर पञ्जाबी ब्याण्ड आरडीबीबाट तीन रेकर्ड्सका लागि हस्ताक्षर गरी पछि चर्चामा आएका थिए। उनी बलिउडका लागि पनि संगीतको उत्पादन शुरू गरेका थिए।
मारियो गोट्जे
अन्तराष्ट्रिय
सेप्टेम्बर २०१५ सम्म
रफ्तार (र्‍यापर)
प्रारम्भिक जीवन
रफ्तार बलिउडमा एक डान्सरका रूपमा आफ्नो करियर शुरू गरे। उनी भारतीय बलिउड फिल्मका लागि पृष्ठभूमि नृत्य (ब्याक ग्राउन्ड डान्स) पनि गरे। उनी माणिक नामका एक साथीका साथ म्याक्सको अन्तर्गत भारतीय डान्स शो डान्स इन्डिया डान्समा भाग लिए, त्यसपछी उनी प्रसिद्ध भएका थिए। उनी दिल्लीमा बिग डान्स क्लबमा एक नृत्य शिक्षकका रूपमा पनि काम गरेका थिए। शोबाट बाहिर भएपछी, एउटा र्यापरका रूपमा आफ्नो करियर शुरू गरेका थिए। उनी संगीत समूह "माफिया मुण्डेर" का सदस्यका रूपमा, संगीत निर्माता यो यो हनी सिंहका साथ काम शुरू गरेका थिए। रफ्तारका समूह छोडेपछी पञ्जाबी संगीत ब्याण्ड आरडीबी रफ्तारलाई आफ्नो लेबल युक्त, तीन रेकर्ड्सका लागि हस्ताक्षर गरेका थिए। आरडीबीका सदस्यहरुका बीच विभाजनपछी, आरडीबीका लागि एक गायकका रूपमा सेवा दिने (अब मान्ज म्यूसिकका रूपमा प्रसिद्ध भए) मन्जीत रालका साथ संलग्न भए।
पाण्डव गुफा गाउँपालिका
पाण्डव गुफा गाउँपालिका बाजुरा जिल्लामा अवस्थित नेपालको एक गाउँपालिका हो ।  वि.सं. २०७३ सालमा सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू गर्ने निर्णय भएपछि बाजुरा जिल्लामा पर्ने साविकका गोत्री र जगन्नाथ गाउँ विकास समिति हरूलाई जोडेर पाण्डव गुफा  गाउँपालिका बनाइएको हो । ।  पाण्डव गुफा  गाउँपालिकाको कूल क्षेत्रफल १७१.७२ वर्गकिलोमिटर रहेको छ । यस गाउँपालिकालाई ६ वटा वडामा विभाजन गरिएको छ । यस गाउँपालिकाको कूल जनसङ्ख्या ९,४३२ रहेको छ । यस गाउँपालिकाको सिमाना पूर्वमा स्वामीकार्तिक गाउँपालिका, पश्चिममा बडिमालिका नगरपालिका, उत्तरमा बुढीनन्दा नगरपालिका तथा दक्षिणमा कालिकोट जिल्ला सँग जोडिएको छ । अब यस गाउँपालिका को नाम परिवर्तन गरेर जगनाथ गाउँपालिका बनाइएको छ ।
श्रवणकुमार
श्रवण कुमार हिन्दू धर्मको धार्मिक ग्रन्थ रामायणमा उल्लेखित एक पात्र हुन् । श्रवणकुमारलाई माता पिताका अतुलनीय भक्तका रूपमा मानिएको छ । अयोध्याका राजा दशरथका हातबाट भूलवश श्रवणकुमारको मृत्यु भएको थियो । श्रवण कुमारको मृत्यु भएको ठाउँ नेपालको स्याङ्जा जिल्लामा पर्ने आँधिखोलाको मुहान हो भन्ने वर्णन गरिएको छ । श्रवणकुमारको मृत्यु भएको ठाउँमा श्रवणकुमार समाधि क्षेत्र नामक मन्दिर बनाइएको छ । श्रवण कुमारका आमा बुवा दुवै आँखा देख्न न सक्ने अन्धा भएकाले उनले खर्पनमा राखेर आफ्ना आमा बुवालाई तिर्थस्थानहरूको भ्रमण गराउन लगेका थिए । यसै क्रममा एक दिन दोपहरको बेला आमाबुवाले प्यास लाग्यो भनेकाले श्रवण कुमार आमा बाबुलाई एक ठाउँम बसालेर कमण्डलु बोकेर पानी भर्न गए । त्यसै वनमा राजा दशरथ पनि सिकार गर्दै थिए । श्रवण कुमारले कुवामा कमण्डलु डुबाएर पानी भर्ने बेलाको आवाज सुनेर राजा दशरथले जंगली जनावरले पानी खाएको आवाज हो भन्ने ठानेर आफ्नो शब्दभेदी बाण चलाउँदा श्रवणकुमारलाई लागेकोले श्रवणको मृत्यु भएको थियो । आफ्नो छोराको मृत्यु भएको थाह पाएर अन्धा अन्धीले राजा दशरथलाई पुत्र वियोगमा मृत्यु हुने श्राप दिएका थिए । त्यही श्रापका कारण राम वनवास जाँदा रामको वियोगमा दशरथको मृत्यु भएको थियो ।
मिना कुमारी लामा
मीना कुमारी लामा एकीकृत समाजवादी नेपाल कि एक नेपाली महिला राजनीतिज्ञ हुन्। लामा नेपालको हेटौंडा उपमहानगरपालिकाकि वर्तमान मेयर हुन्।
पल्सर स्पोर्ट्स अवार्ड २०७३
पल्सर स्पोर्ट्स अवार्ड -२०७३ बजाज पल्सर स्पोर्ट्स अवार्ड को चौधौ संस्करण हो।जुन भदौ २६,२०७३ वितरण गरिएको थियो। फुटबलर किरण कुमार लिम्बु र ब्याडमिन्टनकी नङसल तामाङ वर्षका उत्कृष्ट खेलाडी घोषित भएका थिए।राष्ट्रिय टोलीका गोलरक्षक किरण चेम्जोङ व्यवसायिक फुटबल खेल्ने क्रममा माल्दिभ्समा थिए,त्यसैले उनको अवार्ड आमालाई प्रदान गरिएको थियो।
प्रत्येक विधाका उत्कृष्ट खेलाडी तथा प्रशिक्षकले १-१ थान बजाज पल्सर मोटर बायकका साथमा नगद जनही ३०-३० हजार प्राप्त गरेका थिए।
उत्कृष्ट पुरूष खेलाडी
राष्ट्रिय टोलीका गोलरक्षक किरण व्यवसायिक फुटबल खेल्ने क्रममा माल्दिभ्समा छन् । त्यसैले उनको अवार्ड आमाले लिइन् । नेपाललाई पहिलो पटक एसियाली फुटबल महासंघले आयोजना गरेको प्रतियोगिताको उपाधि जित्ने क्रममा गोलरक्षक किरण चेम्जोङको महत्त्वपूर्ण भूमिका रहृयो । लाओसबिरुद्धको सेमिफाइनलमा तीन पेनाल्टी रोकेर नायक भएका उनी नेपाली टोलीका नम्बर एक गोलरक्षक हुन् ।
उत्कृष्ट महिला खेलाडी
चार प्रतिस्पर्धीलाई पछि पार्दै नङसल महिलातर्फ उत्कृष्ट महिला खेलाडी भएकि थिइन् । उनीसँगै एथलेटिक्सकी कान्छीमाया कोज, आर्चरीकी ज्ञानु अवाले, फुटबलकी सावित्रा भण्डारी र एथलेटिक्सकी सरस्वती भट्टराई मनोनयनमा परेकी थिइन् ।
उत्कृष्ट युवा खेलाडी
जुडोकी मनिता श्रेष्ठ प्रधान वर्षको उत्कृष्ट युवा खेलाडी बनिन् । मनिताले ११ औँ एसियाली क्याडेट तथा १८ औँ एसियाली जुनियर जुडो च्याम्पियनसिपमा कास्य पदक जितेकी थिइन् ।
पिपल्स च्वाइस अवार्ड
पिपुल्स च्वाइस अवार्ड एथलेटिक्सकी कान्छीमाया कोजुले जितेकी थिइन्। एसएमएस भोटिङ र फेसबुक लाइकका आधारमा पिपुल्स च्वाइस अवार्डको विजेता छनोट गरिएको थियो। आयोजक नेपाल खेलकुद पत्रकार मञ्चका अनुसार कुल ९५ हजार ७२६ भोट जम्मा भएको थियो । एक भोट बराबर चार फेसबुक लाइक मानिएको थियो ।मनोनयनमा परेका पाँच खेलाडी मध्ये सबैभन्दा धेरै भोट पाएकी कोजुले अवार्ड जितिन् । फुटबलका सुजल श्रेष्ठ दोस्रो र क्रिकेटका दिपेन्द्रसिंह ऐरी तेस्रो स्थानमा रहे । जम्मा आएको मतमध्ये उनले ६६ हजार १२४ मत पाइन् ।एथ्लेटिक्सको महिला म्याराथन र हाफ म्याराथनमा राष्ट्रिय कीर्तिमानधारी कोजुले गत वर्ष सहभागी भएका पाँचै प्रतियोगितामा स्वर्ण जितेकी थिइन् ।
उत्कृष्ट प्रशिक्षक
एथलेटिक्सका पुष्पराज ओझा उत्कृष्ट प्रशिक्षक बने ।रियो ओलम्पिकमा सरस्वती भट्टराई र हरिकुमार रिमालका प्रशिक्षक पुष्पराज ओझा त्रिभुवन आर्मी क्लबका प्रशिक्षक हुन् । सातौँ राष्ट्रिय खेलकुद २०७३मा उनको टोली त्रिभुवन आर्मीले एथलेटिक्समा सर्बाधिक २२ स्वर्ण, १६ रजत र ८ काश्य जितेको थियो ।
लाइफ टाइम अचिभमेन्ट अवार्ड
पल्सर स्पोर्ट्स अवार्ड २०७३ अन्तरगर्त लाइफ टाइम अचिभमेन्ट अवार्ड पूर्व गल्फर घनश्याम थापालाई प्रदान गरिएको थियो । सूर्य नेपाल गल्फ कोर्षका संस्थापकसमेत रहेका थापा नेपालका पहिलो पुस्ताका व्यवसायिक गल्फर हुन् । १० वर्षको उमेरमै गल्फमा लागेका उनले भारतमा प्रशिक्षण गरी व्यवसायिक गल्फर भएका थिए । थापाले भारत ओपनदेखि दुई पटक गल्फ विश्वकप खेलेका छन् ।
उत्कृष्ट टिम
२०७३ सालमा सर्वोत्कृष्ट राष्ट्रिय खेलकुद टिमको उपाधि नेपाल राष्ट्रिय भलिबल टिमलाई प्रदान गरिएको थियो।यो राष्ट्रिय टिमले २०७३ सालमा पहिलोपटक अन्तराष्ट्रिय पदकका रूपमा सेन्ट्रोन जोन इन्टरनेसनल भलिबल प्रतियोगिता जितेको थियो।
विशेष अवार्ड
बन्दी सहायता गृह -पामलाई पल्िर स्पोर्ट्स अवार्ड २०७३ को विशेष अवार्ड प्रदान गरिएको थियो।
स्रोत
श्रेणी :पल्सर स्पोर्ट्स अवार्ड
सेबस्टियन बियेनेक
सेबस्टियन बियेनेक (Sebastian Bieniek, जन्म सन् १९७५ अप्रिल २४) एक जर्मन कलाकार, चलचित्र निर्देशक र लेखक हुन। उनको गतिविधि चित्रकारी, फोटोग्राफी, प्रदर्शन, मूर्तिकला, लेखन र भिडियो समावेश छ।
उनी जर्मनीको बर्लिनमा बसिरहेका पाँच जना प्रभावशाली कलाकारहरू मध्ये एक हुनु।
२०१८ मा उनी संसारको १७१ सबैभन्दा प्रभावशाली विचारधारा भएका व्यक्तित्वमा सूचीकृत समेत थिए।
आशुतोष राणा
आशुतोष राणा भारतीय चलचित्र क्षेत्रका बहुचर्चित अभिनेता हुन । उनी हिन्दी चलचित्रको अतिरिक्त तेलुगु चलचित्रमा कार्यरत छन् ।
केशवराम काशीराम शास्त्री
केशवराम काशीराम शास्त्री (जन्म:28 जुलाई 1905; मृत्यु:9 सितम्बर 2006) विश्व हिन्दू परिषद को उहाँ संस्थापक सदस्य हुनुहुन्छ।उहाँ एक प्रसिद्ध साहित्यकार र इतिहासकार हुन।महामहर्षि पू. के.का. शास्त्रीलाई "भारतमार्तंड", "विद्यावाचस्पति", "पद्मश्री", "महामहोपाध्याय", "भाषा भास्कर" जस्ता धेरै पदवि प्राप्त गर्नु भएको छ। गुजराती साहित्य जगतको उत्कृष्ट "रणजीतराम सुवर्णचन्द्रक" पुरस्कार र 42 भन्दा बढि सम्मान उहाँ ले प्राप्त गर्नु भएको छ। श्री शास्त्री कीर्तनकार, साहित्यकार, प्रवचनकार, पुरातत्वविद, इतिहासकार, धर्मप्रचारक, समाज सुधारक, तत्वचिंतक, हिन्दुत्व को प्रति प्रखर श्रद्धा भाव राख्ने  ऋषि हुनुन्थ्यो। उहाँ प्राध्यापक, विद्वान, अनुसंधानात्मक कोश-रचयिता, चरित्र लेखक, नाटलेखक, संपादक, अनुवादक, भाषाशास्त्री, साहित्यकार, प्रवचनकार, पुरातत्वविद्, धर्मप्रचारक, समाज सुधारक र तत्वचिंतक पनि हुन।
काशी हिन्दु विश्वविद्यालय
काशी हिन्दु विश्वविद्यालय या वनारस हिन्दु विश्वविद्यालय वाराणसीमा अवस्थित एक केन्द्रीय विश्वविद्यालय हो। यो विश्वविद्यालयको स्थापना (बनारस हिन्दु विश्वविद्यालय नियम, नियम सङ्ख्या १६, सन् १९१५) महामना पण्डित मदन मोहन मालवीय द्वारा सन् १९१६ मा वसन्त पञ्चमीको पवित्र दिनमा भएको थियो।
वर्तमानमा यो विश्वविद्यालयको दुई परिसर छन्।  मुख्य परिसर (१३०० एकड)मा विस्तृत यो  वाराणसीमा अवस्थित छ। मुख्य परिसरमा ३ संस्थान, १४ संकाय र १२४ विभाग छन्। विश्वविद्यालयको दोस्रो परिसर भारतको मिर्जापुर जिल्लामा (२७०० एकड) अवस्थित छ। यो एसियाको सबैभन्दा ठुलो विश्वविद्यालय मध्ये एक हो।
राजवंशी भाषा
नेपाल भारत तथा वङगलादेशमा यो भाषा बोल्ने गर्दछ।राजवंशी भाषा  १.५ करोड मानिसहरूले बोल्ने गर्दछ,साथै यस भाषालाई विभिन्न नामले चिनिन्छ,तीहुन कामतापुरी ,रङगपुरी ,राजबोंग्शी ,गुवालपडिया ,पोलिया ,सृर्जापुरी तथा ताजपुरी अहिले आएर यस भाषालाई कोचभाषाको नामले पनि जान्दछ।वङगलादेशमा एक करोड,भारतमा पचास लाख,नेपालमा एक लाख तीसहजारले यो भाषा बोल्ने गर्दछ।यस भाषाको आफ्नै लिपी छ,र यसको नाम कामरूपी लिपी हो।यस लिपिलाई वङगाली र आसामी भाषामा प्रयोग गर्ने गर्दछ।राजवंशी भाषालाई सडयन्त्रको तहत यस भाषालाई वंगाली असामी भाषा भित्र राखिएको छ,साथै वङगाली भाषाको उप भाषा बनाउन खोजिएको छ।त्यस कारणले गर्दा भारतको संविधान ८ औ अनुसूचीबाट बन्चित रहेकोछ।अहिले आएर ८ औ अनुसूचीमा सामेल हुने प्रक्रियामा रहेको छ।यस राजवंशी भाषाको भावंईया(लोक गीत)गीत पश्चिम वंगाल र वङगलादेशमा धेरै मन पराउने गर्दछ।यस भाषाको अहिले आएर २०१३(NBRTV)बाट एउटा टिभी च्यानलको प्रसारण हुन थालेको छ।
आठराई त्रिवेणी गाउँपालिका
नेपालमा ७४४ स्थानीय तह लागू हुँदा ताप्लेजुङ जिल्लामा साविकका चाँगे, फुलबारी, निगुरादिन र हाङ्गपाङ्ग गाउँ विकास समितिहरूलाई समेटेर आठराई त्रिवेणी गाउँपालिका बनाइएको हो । यस गाउँपालिकालाई ५ वडामा विभाजन गरिएको छ । यस गाउँपालिकाको कूल जनसङ्ख्या १३,७८४ रहेको छ । यसको क्षेत्रफल ८८.८३ वर्गकिलोमिटर रहेको छ । यस गाउँपालिकाको केन्द्र साविकको हाङ्गपाङ्ग गाविसको कार्यालयमा राखिएको छ ।
पाकिस्तान पिपुल्स पार्टी
सन् १९६७ मा यसको स्थापना भएदेखि नै यो देशको एक प्रमुख वामपन्थी शक्तिको रूपमा रहेको छ। पार्टीको नेतृत्वमा भुट्टो परिवारका सदस्यहरूको प्रभुत्व रहेको छ। यसको शक्तिको केन्द्र दक्षिणी प्रान्त सिन्धमा रहेको छ। पाकिस्तान पिपुल्स पार्टी पाँच अलग-अलग वर्षहरू (१९७०, १९७७, १९८८, १९९३ र २००८) मा सत्तामा आएको थियो जबकि ४ वर्षहरू (१९९०, १९९७, २००२ र २०१३) यो सबैभन्दा ठूलो विपक्षी दलको रूपमा रहेको थियो। पाकिस्तान पिपुल्स पार्टीबाट कुल चार जना प्रधानमन्त्री भएका छन्।
सन् २०१३ को आम निर्वाचनमा पार्टीले पञ्जाबमा ठूलो सङ्ख्यामा समर्थन गुमाएको थियो, जहाँ यसको अधिकांश आधार उदीयमान पाकिस्तान तहरिके इन्साफसँग गुमेको थियो। यद्यपि यसले सिन्धमा आफ्नो प्रादेशिक सरकार कायम राखेको थियो।  सन् २०१८ को आम निर्वाचनमा, इतिहासमा पहिलो पटक, पार्टी न त सरकार गठन गर्न सक्षम भएको थियो न त विपक्षमा सबैभन्दा ठूलो दलको रूपमा उदाएको थियो।
रिपब्लिक रेकर्ड्स
रिपब्लिक रेकर्ड्स एक अमेरिकी रेकर्ड लेबल हो जुन भुनिभर्सल म्युजिक ग्रुप (युएमजी) को स्वामित्व रहेको छ। यस रेकर्ड लेबललाई सन् १९९५ मा एभ्री लिपमेन र मोन्टे लिपमेन द्वरा एक एक स्वतन्त्र लेबलको रूपमा स्थापित गरेका थिए भने सन् २००० मा युएमजी द्वारा अधिग्रहण गरिएको थियो। रिपब्लिक रेकर्ड्सको रूपमा नाम युनिभर्सल मोटाउ रेकर्डस् राखिएको थियो भने पछि सन् २००६ मा युनिभर्सल रिपब्लिक रेकर्ड्समा नाम सारिएको थियो तर पछि सन् २०१२ यसलाई पुन रिपब्लिक रेकर्ड्समा नाम गठन गरिएको थियो।
हाल यस रेकर्डस्मा टेलर स्विफ्ट, निकी मिनाज, अरियाना ग्रान्डे, लियाम पेन, लिल वेन, ब्ल्याक सबाथ, एन्डि ब्ल्याक, ड्रेक, जेसी जे, लोर्ड, पोस्ट मेलोन आदि कलाकारहरूले हस्ताक्षर गरेका छन्। यस रेकर्डस्को साहेक रेकर्ड कम्पनी रिपब्लिक न्यासभिल रेकर्डस् रहेको छ जसमा फ्लोरिडा जर्जिया लाइन, द ब्यान्ड पेरी र इलाइ योङ ब्यान्ड जस्ता सङ्गीतकारहरू कार्यरत छन्।
इतिहास
लिपमेन दाजुभाइका अनुसार उनीहरूले आफ्नो भान्सा काठामा हुँदा खेरी रिपब्लिक रेकर्डको स्थापना गर्ने निर्णय गरेका थिए।
युनिभर्सल रेकर्डस् (सन् १९९९-२००५)
युनिभर्सल म्युजिक ग्रूपले सन् १९९९ मा लिपमेन दाजुभाइ द्वरा निर्माण गरिएको रिपब्लिक रेकर्ड्सको पुर्णतया साहयक रेकर्डस् कम्पनीको रूपमा आर्जित गरेको थियो जसमा मोन्टे लिपमेनलाई अध्यक्ष बनाइयो भने एभरी लिपमेनले प्रमुख कार्यकारी अधिक्रितको रूपमा काम गरेका थिए। उनीहरूले डगग मोरिस (युनिभर्सल म्युजिक ग्रुपका अध्यक्ष) र मेल लुइन्टरलाई सुचना गरेका थिए।
युनिभर्सल रिपब्लिक रेकर्ड्स (सन् २००६-२०१२)
सन् २०११ को ग्रीष्मको समयमा युनिभर्सल मो टाउन रेकर्डस्बाट युनिभर्सल रिपब्लिक ग्रुप र मो टाउन रेकर्डस् छुट्टिएका थिए जसका कारण युनिभर्सल मो टाउन रेकर्ड हराएको थियो भने युनिभर्सल मो टाउनका कलाकारहरू युनिभर्सल र मोटाउन रेकर्डस्मा सरेका थिए। सन् २०१२ मा युनिभर्सल रेकर्डस्ले आफ्नो वास्तविक नाम रिपब्लिक रेकर्ड्स राखेको थियो।
रिराइट द स्टार्स
"रिराइट द स्टार्स" चलचित्र द ग्रेटेस्ट सोम्यान (२०१७) को लागि ज्याक एफ्रोन र जेन्डेयाद्वारा प्रस्तुत गरिएको एक गीत हो। यो १७ नोभेम्बर, २०१७ मा एट्लान्टिक रेकर्ड्सद्वारा द ग्रेटेस्ट सोम्यान: ओरिजिनल मोशन पिक्चर साउन्डट्र्याकको प्रचारक एकलको रूपमा रिलिज गरिएको थियो।  अस्ट्रेलियामा, २० जुलाई २०१८ मा रेडियोमा रिलिज गरिएको थियो।
यौर चोइस
योर च्वाइस दक्षिण कोरियाली केटा ब्यान्ड सेभेन्टिनको आठौं विस्तारित प्ले एल्बम हो, जुन १८ जुन २०२१ मा प्लेडिस इन्टरटेनमेन्ट मार्फत रिलिज भएको थियो। यो सांगीतिक एल्बमले मुख्य एकल, "रेडी टु लभ" सहित विभिन्न विधाहरूको छवटा ट्र्याकहरू समावेश गर्दछ। समग्रमा, एल्बमको प्रायः शान्त आवाज छ र यस भित्र का गीतहरुले प्रेमको प्रकृति चित्रण गर्दछन।
चार्ल्स तृतीय
चार्ल्स तृतीय (अङ्ग्रेजी: Charles III) (पुरा नाम: चार्ल्स फिलिप आर्थर जर्ज; जन्म: सन् १९४८ नोभेम्बर १४) संयुक्त अधिराज्य तथा १४ अन्य राष्ट्रमण्डल राज्यका राजा हुन्। उनले सन् २०२२ सेप्टेम्बर ८ मा आफ्नी आमा, महारानी एलिजाबेथ द्वितीयको मृत्युपछि अधिपको पद प्राप्त गरेका हुन्। सन् १९५२ देखि कर्नवालको ड्युक र रोथसीको ड्युक भएर उनी संयुक्त अधिराज्यको राजाको रूपमा राज्यारोहणसम्म ब्रिटिस शासनकालको इतिहासमा सबैभन्दा पाको व्यक्ति र सबैभन्दा लामो समयसम्म सेवा गर्ने उत्तराधिकारी थिए। यसको साथै उनी सबैभन्दा लामो समयसम्म सेवा गर्ने प्रिन्स अफ वेल्स हुन्। ७३ वर्षको उमेरमा बेलायती सिंहासन ग्रहण गर्ने उनी सबैभन्दा वृद्ध व्यक्ति पनि हुन्। यसअघि यो कीर्तिमान ६४ वर्षको उमेरमा राजा बन्ने विलियम चौथोको नाउँमा रहेको थियो।
चार्ल्सको जन्म बकिङ्घम प्यालेसमा भएको थियो। उनी त्यस समयको एडिनबर्गको राजकुमार र राजकुमारी एलिजाबेथ र फिलिपको पहिलो सन्तान र राजा जर्ज छैठौं र उनकी पत्नी, महारानी एलिजाबेथका पहिलो नाति हुन्। उनले आफ्नो प्रारम्भिक शिक्षा चेम र गोर्डनस्टाउन विद्यालयबाट प्राप्त गरेका थिए र पछि उनले अस्ट्रेलियाको भिक्टोरियामा रहेको जिलङ ग्रामर विद्यालयको टिम्बर्टप क्याम्पसमा एक वर्ष अध्ययन गरेका थिए। उनले क्याम्ब्रिज विश्वविद्यालयबाट कला स्नातक (बिए) विधामा डिग्री प्राप्त गरेपछि सन् १९७१ देखि सन् १९७६ सम्म रोयल एयर फोर्स र रोयल नेभीमा सेवा गरेका थिए। सन् १९८१ मा उनले लेडी डायना स्पेन्सरसँग विवाह गरेका थिए, जसबाट उनका दुई छोराहरू प्रिन्स विलियम र प्रिन्स ह्यारी छन्। सन् १९९६ मा यी दुवै दम्पतीको बाह्य सम्बन्ध प्रचार भएपछि उनीहरूले सम्बन्ध विच्छेद गरेका थिए। सम्बन्ध विच्छेद गरेको एक वर्षपछि पेरिसमा भएको कार दुर्घटनामा डायनाको मृत्यु भएको थियो। सन् २००५ मा चार्ल्सले आफ्नो लामो समयको साथी क्यामिला पार्कर बाउल्ससँग विवाह गरेका थिए।
वेल्सको राजकुमारको रूपमा चार्ल्सले एलिजाबेथ द्वितीयको तर्फबाट आधिकारिक कर्तव्यहरू ग्रहण गरेका थिए। उनले सन् १९७६ मा युवा परोपकारी संस्था द प्रिन्स ट्रस्टको स्थापना गरेका थिए भने उनी द प्रिन्स च्यारिटीलाई प्रायोजन गर्नुका साथै ४०० भन्दा बढी अन्य परोपकारी संस्थाहरूको संरक्षक, अध्यक्ष वा सदस्य हुन्। उनले ऐतिहासिक सम्पदाको संरक्षण र समाजमा वास्तुकलाको महत्वका लागि वकालत गरेका छन्।  आधुनिकतावादी वास्तुकलाको आलोचक, चार्ल्सले पाउन्डबरीको निर्माणमा काम गरेका छन्। उनी विभिन्न पुस्तकहरूको लेखक वा सह-लेखक पनि हुन्।
एक स्व-वर्णित पर्यावरणविद्, चार्ल्सले डची अफ कर्नवाल एस्टेटको प्रबन्धकको रूपमा जलवायु परिवर्तन रोक्न जैविक खेती र कार्यलाई समर्थन गरेका छन्। यस कार्यका कारण उनलाई पर्यावरण समूहहरूबाट पुरस्कार र मान्यता दिइएको छ।  परम्परागत शैलीको विपरीत परिमार्जित खाद्यान्न ऊब्जाउने खाद्यवस्तुको उनी एक प्रमुख आलोचक पनि हुन्।  होमियोप्याथी सहित वैकल्पिक चिकित्साको लागि चार्ल्स तृतीयको समर्थन भने आलोचनाको विषय रहेको छ।
षडानन्द नगरपालिका
षडानन्द नगरपालिका नेपालको पूर्वाञ्चल विकास क्षेत्र अन्तर्गत कोशी अञ्चलमा पर्ने भोजपुर जिल्लामा अवस्थित एक नगरपालिका हो जुन नेपालका प्रसिद्ध समाजसेवी, आबाल ब्रह्मचारी साधु र शिक्षाप्रेमी व्यक्ति बाला गुरु षडानन्दको नामबाट नगरपालिकाको नामाकरण गरिएको छ।
जनसङ्ख्या
षडानन्द नगरपालिका मुलपानी, केउरेनीपानी, तुंगेछा, किमालुङ र खार्तम्छा गाविसहरू मिलेर बनेको हो। त्यसैले राष्ट्रिय जनगणना २०६८ अनुसार मुलपानी, केउरेनीपानी, तुंगेछा, किमालुङ र खार्तम्छा गाविसहरूको जनसङ्ख्यालाई जोड्दा षडानन्द नगरपालिकाको कूल जनसङ्ख्या १३,२७२ हुन्छ।
परिचय
स्थानीय विकास मन्त्रालयले थप ६१ वटा नयाँ नगरपालिका थप्दा भोजपुर जिल्लामा मुलपानी गाविससहित आसपासका केउरेनीपानी, तुंगेछा, किमालुङ र खार्तम्छा गाउँ विकास समितिहरू लाई समेटेर षडानन्द नगरपालिका घोषणा गरिएको हो। षडानन्द नगरपालिकाको केन्द्रभने दिङ्ला बजार रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
ठूला शक्ति
अन्तर्राष्ट्रिय सम्बन्धको सन्दर्भमा ठूला शक्ति (great power) भनेर विश्वव्यापी स्तरमा यसको प्रभाव राख्नको लागि क्षमता र विशेषज्ञता भएको रूपमा मान्यता प्राप्त सार्वभौम राज्यहरूलाई चिनिन्छ। ठूला शक्तिहरूसँग चरित्रगत रूपमामा सैन्य र आर्थिक सामर्थ्यको साथसाथै कूटनीतिक र नरम शक्ति प्रभाव हुन्छ जसले गर्दा मध्य र साना शक्तिहरूले उनीहरूको आफ्नै कदम चाल्नु अघि ठूला शक्तिको राय विचार गर्नु पर्ने हुन् सक्छ। अन्तर्राष्ट्रिय सम्बन्ध सिद्धान्तवादीहरूले ठूला शक्तिको विशेषताहरूमा शक्ति क्षमता, आकाशीय पक्ष र स्थिति आयामहरु मान्न सकिन्छ भन्ने धारणा व्यक्त गरेका छन्।
यो पनि हेर्नुहोस्
• अमेरिकी शताब्दी
• चिनियाँ शताब्दी
• सोभियत साम्राज्य
• महाशक्ति
• उदयीमान शक्ति
• विशाल शक्ति
• ठूला शक्ति‎
• Hegemony
• Historic recurrence
• परमशक्ति
• International relations theory
• List of modern great powers
• मध्यम शक्ति
• Monroe Doctrine
• नेटो
• सम्भावित महाशक्ति
• साङ्घाई सहयोग सङ्गठन
• Second Superpower
• Small power
• Unipolarity
प्रिन्स दाहाल
प्रिन्स दाहाल (जन्म १९ जुन, २००४) एक नेपाली ब्याडमिन्टन खेलाडी हुन्। उनले २०१८ को दुबई अन्तर्राष्ट्रिय जुनियर सिरिज जितेका थिए। उनी मार्च २०२० मा विश्व जुनियर वरियतामा विश्व नम्बर सातौंको करियरको उच्च स्थानमा पुगेका थिए। 2022 मा, उनी विश्वको नम्बर एक जुनियर खेलाडीमा परेका थिए। २०१९ दक्षिण एसिया अन्डर २१ च्याम्पियनसिपमा उनले रजत पदक जिते।  उनले २०१८ को दुबई अन्तर्राष्ट्रिय जुनियर सिरिज जितेका थिए। उनी मार्च २०२० मा विश्व जुनियर वरियतामा विश्व नम्बर सातौंको करियरको उच्च स्थानमा पुगेका थिए।
नेपाल आयल निगम लिमिटेड
नेपाल आयल निगम लिमिटेड देशमा पेट्रोलियम पदार्थको आयात, ढुवानी, भण्डारण र वितरण गर्ने कार्य गर्ने नेपाल सरकारको पूर्ण स्वामित्वमा रहेको नेपालको सरकारी संस्थान हो।  नेपालमा नेपाल आयल निगम बाहेक अन्य  कुनै निजी वा कम्पनीहरूलाई पेट्रोल र डिजेल आयात गर्न अनुमति छैन। नेपाल आयल निगमको स्थापना बि.सं २०२७ मा कम्पनी ऐन २०२१ बमोजिम भएको थियो। सरकारसंग यसको ९९.४६% हिस्सा स्वामित्व छ भएन बाँकी हिस्सा राष्ट्रिय बीमा संस्थान, नेसनल ट्रेडिङ लिमिटेड नेपाल बैंक लिमिटेड र राष्ट्रिय वाणिज्य बैंकसंग छ । नेपाल आयल निगमको केन्द्रीय कार्यालय काठमाण्डौकाे बबरमहलमा रहेको छ भने क्षेत्रीय तथा शाखा कार्यालयहरु पाँचै विकास क्षेत्रमा रहेका छन् । ६८,३८४ किलो लिटर कार्यगत भण्डारण क्षमताका प्राधिकरण उर्जा डिपो रहेको निगममा हाल लगभग ६०० कर्मचारीहरु कार्यरत छन् ।
मोतिहारी-अमलेखगञ्ज पाइपलाइन
मोतिहारी-अमलेखगञ्ज पाइपलाइन नेपालको अमलेखगञ्ज तेल डिपो र भारतको मोतिहारी बिचको ६९ किलोमिटर लामो सीमापार (ट्रान्स बोर्डर) पेट्रोलियम पाइपलाइन हो । यो पाइपलाइनले इण्डियन आयल कर्पोरेशन लिमिटेड (IOC) बाट नेपाल आयल निगम (NOC) मा पेट्रोलियम ढुवानी गर्दछ। यो भारतीय उपमहाद्वीपमा बनेको पहिलोपटक अन्तर देशीय (ट्रान्स-नेशनल) पाइपलाइन पनि  हो। यसको वार्षिक क्षमता २० लाख मेट्रिक टन छ।
सम्पूर्णानन्द
डाक्टर सम्पूर्णानन्द (सन् १८९१ जनवरी १ – सन् १९६९ जनवरी १०) भारतीय शिक्षक र राजनीतिज्ञ थिए। उनले सन् १९५४ देखि सन् १९६० सम्म उत्तर प्रदेशको दोस्रो मुख्यमन्त्रीको रूपमा काम गरेका थिए। उत्तर प्रदेशका हालसम्म भएका मुख्यमन्त्रीहरूको कार्यालयमा एकल कार्यकाललाई मात्र विचार गर्ने हो भने सम्पूर्णानन्दको कार्यकाल सबैभन्दा लामो समय रहेको थियो। उनी मुख्यमन्त्रीको रूपमा लगभग छ वर्ष रहेका थिए। गोविन्द बल्लभ पन्तको उत्तराधिकारी सम्पूर्णानन्द, संस्कृत र हिन्दी भाषाका विद्वान थिए। कमलापति त्रिपाठी र चन्द्र भानु गुप्ताले सुरु गरेको उत्तर प्रदेशमा राजनीतिक सङ्कट आएपछि २८ नोभेम्बरको मन्त्रिपरिषद्को सल्लाहमा उनले उत्तर प्रदेशलाई मुख्यमन्त्री पदबाट राजीनामा दिन भनिएको थियो।
सम्पूर्णानन्द असहयोग आन्दोलनमा सहभागी भएका थिए। उनले वाराणसीमा पण्डित मदन मोहन मालवीयद्वारा सञ्चालित हिन्दी मासिक 'मर्यादा', नेसनल हेराल्ड र काङ्ग्रेस समाजवादीको लागि बारम्बार लेख लेखेर योगदान गरेका थिए। सन् १९२२ मा उनी अखिल भारतीय काङ्ग्रेस कमिटीमा निर्वाचित भएपछि उनी उत्तर प्रदेश मन्त्रिपरिषदमा शिक्षा मन्त्री भएका थिए। सन् १९४६ देखि सन् १९५१ सम्म सङ्घीय मन्त्री र सन् १९५१ देखि सन् १९५४ सम्म शिक्षा, वित्त, र गृह श्रम जस्ता मन्त्रालयहरूको मन्त्रीपदमा रहेर काम गरेका थिए। उनी सन् १९६२ अप्रिलदेखि सन् १९६७ अप्रिलसम्म राजस्थानको राज्यपाल बनेका थिए।
जीवन
सम्पूर्णानन्दको जन्म सन् १८९१ जनवरी १ मा बनारस (वर्तमान वाराणसी) मा एक कायस्थ परिवारमा भएको थियो र उनले शिक्षकको रूपमा जीवन सुरु गरेका थिए। बनारस लोकाचारको प्रभावमा हुर्केका उनी परम्परागत संस्कृतिका बलियो समर्थक थिए। उनको संस्कृत र फलित ज्योतिषसहित पुरातन हिन्दू संस्कृतिमा गहिरो चासो थियो। फलितमा उनको रुचि र उनको शिक्षाप्रतिको झुकावले उनलाई खगोलविद्यामा रुचि जगाएको थियो।
सम्पूर्णानन्द यसका साथै एक प्रखर स्वतन्त्रता सेनानी थिए। जेलको थुनामा रहँदा (स्वतन्त्रता सेनानीको हैसियतमा) उनले आफ्ना समकक्षीहरूलाई खगोल विद्याका बारेमा जानकारी गराउने गर्दथे। भारत स्वतन्त्र भएपछि, सम्पूर्णानन्द उत्तर प्रदेशको पहिलो लोकप्रिय सरकारमा शिक्षा मन्त्री बनेका थिए।
मरिची
मारिची एक ऋषि हुन् । उनी ब्रह्मा एक मानसपुत्र र सप्तर्षिमा एक थिए ।
सिमिलर वेब
सिमिलर वेब व्यवसायहरूको लागि अनलाइन प्रतिस्पर्धात्मक उपकरण हो जसले ग्राहकहरूलाई तिनीहरूको आफ्नै र प्रतियोगीहरूको वेबसाइटमा भएको आवागमन आयतन, सन्दर्भीय स्रोत सहित साइटमा बिताइएको समय, पृष्ठ दृश्य, उछाल दर र अन्य विशेषताहरूको बीचमा अन्तरवार्ता दिन्छ।
अलेक्सा इण्टरनेटको जस्तै, वेबसाइटहरूको आफ्नै ट्राफिक तथ्याङ्क सहितका इण्टरनेट गुणहरूको उप समूहका लागि प्रत्यक्ष अवलोकनको साथ यसले वेब प्रयोगकर्ताहरूको अनुदैर्ध्य आँकडाको विधि पुर्वक अनुमान गर्दछ।
सन् २०१९ मा, करोडौं प्रयोगकर्ताहरूका साथ यसले विश्वको सबैभन्दा ठूलो अनुदैर्ध्य भएको दावी गरेको थियो।
इतिहास
कम्पनीको स्थापना सन् २००७ मा अर अफरले इजरायलको राजधानी तेल अभिभमा गरेका थिए। सन् २००९ सम्ममा सिमिलर वेबले पहिलो इजरायली निजी लगानी कम्पनी सिड क्याम्प जितेको थियोे जसले अन्तर्राष्ट्रिय सञ्चार माध्यम र लगानीकर्ताहरूको ध्यान आकर्षण गर्न सफल भएको थियो। कम्पनीले योसी भर्दी, र डकर अन्तर्राष्ट्रिय प्रबन्धनको नेतृत्वमा कम्पनीमा कोष सङ्कलनको पहिलो चरणमा १० खाख १० हजार अमेरिकी डलर जुटाउन सफल भएको थियो। ब्राउजर विस्तारले उनीहरूलाई भ्रमण गर्ने वेबसाइटहरूका समान वेबसाइटहरू फेला पार्न मद्दत पुर्‍याउनका लागि त्यसको एक वर्ष पछि सुरु गरिएको थियो।
२४ सेप्टेम्बर २०१३ मा, कम्पनीले डेभिड एलायन्स, मोसे लिच्टम्यानको नेतृत्वमा अवस्थित लगानीकर्ता डकर अन्तर्राष्ट्रिय प्रबन्धनको सहभागितामा ६० लाख अमेरिकी डलरको कोष सङ्कलनको दोस्रो शृङ्खला बन्द गरेको थियो। २४ फेब्रुअरी २०१४ मा, दक्षिण अफ्रीकाको सबैभन्दा ठूलो सञ्चार माध्यम मध्येको एक नस्पर्सले सिमिलर वेबमा १ करोड ८० लाख अमेरिकी डलर लगानी गरेको थियोे र उनीहरूले कोष सङ्कलनको तेस्रो शृङ्खलाको नेतृत्व गरेका थिए। एक महिना भित्र, सिमिलर वेबले इजरायली प्रारम्भिक चरणको कम्पनी ट्यापडगको अधिग्रहणका लागि पूँजीको अंशको प्रयोग गरेको थियो। नोभेम्बर २०१४ मा कोष सङ्कलनको चौथो शृङ्खलामा यसले १ करोड ५० लाख अमेरिकी डलर जुटाएको थियो। जुलाई २०१५ मा, सिमिलर वेबले निजीकृत सामग्रीहरूको खोजीका लागि विकासकर्ता मञ्च स्वेयलाई अधिग्रहण गरेको थियो।